Moord op DA-raadslid: 6 hoor oor borgtogArgieffoto Kapt. Philani Nkwalase, woordvoerder van die Valke, het gesê Zonisele Magawu (29), Charles Thompson Mpondomisa (39), Matthews Legodu (49) Richard Hasana (33), Paullis Mvuleni Mgcera (50) en Tsame Frak Baxane (31) het almal verskyn op aanklagte wat verband hou met die moord op Baatjies en sy sakevennoot, Shuping Nose. Die hof het al ses verdagtes borgtog geweier. Maroela Media het vroeër berig Baatjies is op 17 Augustus dood aangetref op die pad tussen Daniëlskuil en Postmasburg. Hy is twee keer in die kop en een keer in die bors geskiet. Nose is in ŉ kritieke toestand na ŉ hospitaal gehaas nadat hy ook geskiet is. Hy het later aan sy wonde beswyk. Magawu, ŉ ANC-wykskandidaat in die afgelope munisipale verkiesing, is kort ná die voorval in hegtenis geneem, terwyl Mpondomisa, Legodu en Hasana in September vasgetrek is. Mgcera en Baxane is in Oktober in hegtenis geneem. Volgens Nkwalase sal die ses verdagtes weer op 29 November in die hof verskyn.